På internaterne ved Dyrenes Beskyttelse er det lige nu højsæson for, at svigtede kæledyr kommer ind. Men i år må personalet løbe ekstra stærkt, for det er svært at finde frivillige plejefamilier til at hjælpe med at tage sig af dyrene. - Det er et sørgeligt højt tal, som desværre er stigende hver sommer. Vores dyreinternater er fyldte til bristepunktet, og vores medarbejdere og frivillige ligger vandret for at kunne følge med. I år har vi særligt mange kattemødre med killinger, som vi har svært ved at finde plejefamilier til, siger Karina Fisker, internatchef ved Dyrenes Beskyttelse i Nordjyllands Internat. På landsplan er der lige nu 1649 dyr på internat og på Nordjyllands Internat er der 197 styks. Det tal forventer Karina Fisker vil stige hen over sommeren. Se indslaget her:

Referat:
Der er 254 frivillige plejefamilier, men det er ikke nok.